Diari Oficial de la Generalitat Valenciana


Sumari del DOGV 4831, del 31-08-2004 (2004/8460)

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria de Territori i Habitatge de la Generalitat Valenciana i la Fundació Entomològica Torres Sala (Museu Valencià d'Història Natural).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4831

Data del DOGV
:   31-08-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/8460


Data del document
:   05-08-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Territori i Vivenda
    * cooperació administrativa
    * fundació
    * zoologia
    * fauna

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria de Territori i Habitatge de la Generalitat Valenciana i la Fundació Entomològica Torres Sala (Museu Valencià d'Història Natural). [2004/8460]
  
Subscrit, després de la tramitació prèvia reglamentària, entre la Conselleria de Territori i Habitatge de la Generalitat Valenciana i la Fundació Entomològica Torres Sala, el 26 de març de 2004, un Conveni Marc de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0558/2004, i que figura com a annex d'esta resolució.
  
València, 5 d'agost de 2004.- La directora general de Relacions amb les Corts i Secretariat del Govern: Alida C. Mas Taberner.
  
CONVENI MARC DE COL·LABORACIÓ ENTRE LA CONSELLERIA DE TERRITORI I HABITATGE DE LA GENERALITAT VALENCIANA I LA FUNDACIÓ ENTOMOLÒGICA TORRES SALA (MUSEU VALENCIÀ D'HISTÒRIA NATURAL)
  
València, 26 de març de 2004
  
REUNITS
  
D'una part, el conseller de Territori i Habitatge de la Generalitat Valenciana, Rafael Blasco Castany, per raó del Decret 6/2003, de 21 de juny, del president de la Generalitat, en nom i representació d'aquesta, i en ús de les atribucions conferides per l'article 35 de la Llei 5/1983, de 30 de desembre, de Govern Valencià
  
I d'una altra, Ignacio Docavo Alberti, que representa a Fundació Entomològica Torres Sala, en qualitat de patró, secretari d'aquesta fundació, apoderat per a això per raó d'escriptura de poder atorgada al seu favor davant del notari de València, Joaquín Sapena Davo, amb data 19 de setembre de 1997 i amb núm. de protocol 3944.
  
Ambdues parts, es reconeixen mútuament la competència i la capacitat per a subscriure aquest conveni i
  
EXPOSEN
  
Primer. La Generalitat Valenciana és competent en la conservació del medi ambient, segons preveu la Llei 5/1982, d'1 de juliol, d'Estatut d'Autonomia de la Comunitat Valenciana (BOE núm. 164, de 10 de juliol de 1982). Dins de la Generalitat Valenciana, dites funcions s'exerceixen per la Conselleria de Territori i Habitatge a partir de la publicació del Decret 7/2003, de 21 de juny, del president de la Generalitat, pel qual s'assignen competències a les conselleries.
  
Segon. Que la Fundació Entomològica Torres Sala, té per objecte, entre altres, el foment d'estudis relatius a diferents grups d'invertebrats, la publicació de treballs i totes les altres activitats que puguen redundar en un millor coneixement de la fauna invertebrada valenciana.
  
Tercer. Que ambdues institucions estan interessades a portar a terme actuacions conjuntes en matèria d'estudi, conservació i divulgació relativa a determinades espècies d'invertebrats de la fauna silvestre.
  
En conseqüència i amb la finalitat d'establir un marc ferm de col·laboració, ambdues parts subscriuen el present conveni amb subjecció a les següents
  
CLÀUSULES
  
Primera. Objecte
  
És objecte d'aquest conveni la col·laboració entre la Fundació Torres Sala i la Conselleria de Territori i Habitatge de la Generalitat Valenciana, el desenvolupament d'estudis que amplien el nivell d'informació disponible sobre els diferents grups d'espècies d'invertebrats de la fauna silvestre valenciana, igualment, de qualsevol activitat encaminada a la difusió d'aquests coneixements i l'elaboració de programes específics de conservació d'aquelles espècies que així ho requerisquen.
  
Segona. Àmbit
  
L'àmbit s'estén a la totalitat de la Comunitat Valenciana.
  
Tercera. Desenvolupament
  
Aquest conveni de col·laboració podrà desenvolupar-se a través de convenis singularitzats, acords o resolucions, amb o sense aportacions econòmiques, subjectes a la normativa vigent en cada moment. La difusió de les accions adscrites al conveni es realitzarà deixant constància de la participació de les parts que firmen, figuraran si és el cas els logotipus corresponents.
  
Quarta. Duració i denúncia
  
El present conveni començarà a produir efectes el dia de la seua firma i tindrà una duració de deu (10) anys, prorrogables de mutu acord per períodes iguals; es podran resoldre's a petició de qualssevol de les parts firmants, posant-lo en coneixement de l'altra, almenys, amb sis mesos d'antelació a la data en què desitjara deixar-lo sense efecte.
  
Cinquena. Seguiment
  
a. Per al seguiment d'aquest conveni, com també per a la interpretació d'aspectes tecnicocientífics de detall que no contravinguen les seues clàusules, s'estableix una comissió en què la presidència l'ostentarà la Conselleria de Territori i Habitatge a través del director general de Gestió del Medi Natural: Així mateix formaran part d'aquesta dos representants de cada una de les entitats firmants.
  
b. La comissió es reunirà almenys una vegada a l'any per a analitzar el desenvolupament del conveni.
  
Sisena. Jurisdicció
  
La resolució de qualssevol qüestions litigioses sobre interpretació, compliment i efectes del present conveni, correspondrà als òrgans competents de l'ordre jurisdiccional del contenciós administratiu.
  
Perquè conste als efectes oportuns, i en prova de conformitat, firmen els compareixents el present document en triple versió exemplar i a un efecte únic, en el lloc i data dalt indicats
  
El conseller de Territori i Habitatge: Rafael Blasco Castany.
  
Per la Fundació Torres Sala: Ignacio Docavo Alberti.